**ZMLUVA**

o odbere biologicky rozložiteľného odpadu na zhodnotenie

# Zmluvné strany

sídlo:

zastúpené **:**

IČO:

bankové spojenie:

tel.:

(ďalej v texte len ako „Dodávateľ“) a

# Mesto Nemšová

sídlo : J. Palu 2/3, 914 41 Nemšová

zastúpené : Miloš Mojto, primátor mesta

IČO: 00311812; DIČ: 2021079797

číslo účtu: IBAN: SK65 0200 0000 0000 2512 4202, BIC: SUBASKBX

tel: 032/ 650 96 11, fax: 032/ 659 84 27

e-mail: sekretariatprimatora@nemsova.sk (ďalej len ako „Odberateľ*“*)

# Článok I. Úvodné ustanovenie

1. Odberateľ vlastní a prevádzkuje Regionálne centrum zhodnocovania biologicky rozložiteľného odpadu (ďalej len RCZ BRO) v Nemšovej.
2. Odberateľ je oprávnený na prevádzkovanie zariadenia na zhodnocovanie bioodpadov podľa rozhodnutia Okresného úradu životného prostredia v Trenčíne, sp. zn OU-TN- OSZP3-2023/033247-004 zo dňa 31.08.2023. Výsledným produktom zhodnotenia je kompost.
3. Podrobnosti a podmienky na odoberanie biologicky rozložiteľného materiálu sú uvedené v Prevádzkovom poriadku RCZ BRO v Nemšovej, ktorý je verejne prístupný na web stránke mesta Nemšová [*www.nemsova.sk.*](http://www.nemsova.sk/)

# Článok II. Predmet a obsah zmluvy

1. Predmetom tejto zmluvy je dohoda o odplatnom odbere biologicky rozložiteľných odpadov (ďalej len „BR odpad“) od Dodávateľa, ktorý vznikne na jeho území, a to na verejných priestranstvách, v prevádzkach, ktoré spravuje, v prevádzkach v správe rozpočtových a príspevkových organizácií v zriaďovateľskej pôsobnosti dodávateľa, v obchodných spoločnostiach zabezpečujúcich komunálne služby či iné verejné služby pre dodávateľa,

ktorých vlastníkom je dodávateľ, či u fyzických osôb s trvalým bydliskom na území dodávateľa a jeho následné zhodnotenie odberateľom v RCZ BRO v Nemšovej.

1. Cenník za prevzatie BR odpadu je uvedený na webstránke odberateľa v časti odpadové hospodárstvo, pričom tieto ceny je odberateľ oprávnený jednostranne meniť len raz ročne vždy k 01. januáru nasledujúceho roka.
2. Odber výsledného produktu - kompostu Dodávateľom podľa tejto zmluvy nie je záväzný.
3. Miestom dodania (plnenia predmetu tejto zmluvy) je Regionálne centrum zhodnocovania biologicky rozložiteľného odpadu, ulica Gorkého číslo 2097, Nemšová, miestna časť Ľuborča.
4. Dovoz BR odpadu je možný realizovať výlučne len v období od 01.apríla do 15. novembra bežného roka v hodinách uvedených na web stránke odberateľa v časti odpadové hospodárstvo, pokiaľ odberateľ neurčí na web stránke iný termín prevádzkovania RZC BRO.
5. Odberateľ v mieste plnenia zmluvy prevezme odpad, vyhotoví preberací doklad, ktorý obsahuje najmä tieto údaje : dátum prevzatia, označenie dopravného prostriedku, obchodné meno, adresa Dodávateľa (pôvodcu) identifikačné údaje Dodávateľa, obchodné meno a adresa Odberateľa (spracovávateľa), popis odpadu a jeho objemové a hmotnostné množstvo, meno a podpisy odovzdávajúcej a preberajúcej osoby.
6. Odberateľ si vyhradzuje právo nepreberať BR odpad podľa ustanovení tejto zmluvy a prevádzkového poriadku v prípade naplnenia kapacity RCZ BRO; v takomto prípade informáciu o naplnení kapacity zverejní na svojej web stránke.
7. Dodávateľ sa zaväzuje dodržiavať čistotu odovzdávaného Odpadu bez nekompostovateľných prímesí. V prípade zistenia nepovolených prímesí pri preberaní Odpadu, prípadne pri spracovaní odpadu sa toto považuje za podstatné porušenie Zmluvy; v takomto prípade je dodávateľ povinný bezodkladne po výzve odberateľa nepoužiteľný odpad spätne prevziať prípadne uhradiť náklady súvisiace s odvozom a uložením odpadu na skládke odpadu.
8. Všetky zmeny a doplnky tejto zmluvy budú uskutočňované po dohode oboch zmluvných strán formou písomných očíslovaných dodatkov po obojstrannom súhlasnom podpise oprávnených účastníkov zmluvy.
9. Odberateľ výhradne zodpovedá za BOZP a PO v mieste odberu odpadu.
10. Táto zmluva sa uzatvára na dobu neurčitú.
11. Zmluvu je možné ukončiť písomnou dohodou, výpoveďou ktorejkoľvek zo zmluvných strán bez uvedenia dôvodu. Výpoveď musí byť písomná a musí byť druhej strane doručená. Výpovedná lehota je trojmesačná a začína plynúť prvým dňom mesiaca, nasledujúceho po mesiaci v ktorom bola výpoveď doručená druhej zmluvnej strane. V prípade výpovede odberateľom pre omeškania dodávateľa o viac ako 30 dní s úhradou faktúry vystavenej odberateľom je výpovedná lehota jednotýždňová a začína plynúť prvým dňom týždňa nasledujúceho po týždni v ktorom bola výpoveď doručená druhej zmluvnej strane.
12. Pokiaľ si adresát, ktorému je písomnosť určená z akéhokoľvek dôvodu neprevezme, považuje sa táto za doručenú na v deň vrátenia zásielky odosielateľovi, aj keď sa adresát

o doručení nedozvedel.

# Článok III.

**Záverečné ustanovenia a prejav vôle**

1. Zmluvné strany sa zaväzujú, že si budú poskytovať potrebnú súčinnosť pri plnení záväzkov z tejto zmluvy a navzájom sa budú včas informovať o všetkých skutočnostiach potrebných pre ich spoluprácu podľa tejto zmluvy, najmä vzájomne si oznamovať všetky zmeny a dôležité okolnosti.
2. Táto Zmluva je vyhotovená v 4 rovnopisoch, z ktorých 2 obdrží Dodávateľ a 2 Odberateľ.
3. Zmluvné strany zhodne vyhlasujú, že Zmluvu si prečítali, súhlasia s jej obsahom, porozumeli jej a na znak a na znak toho, že obsah zmluvy zodpovedá ich skutočnej a slobodnej vôli, ju podpísali.

V ............................., dňa ............. V Nemšovej, dňa.....................................

# ........................................................ ......................................................

**JUDr. Miloš Mojto**

primátor mesta